5-reasons-why-banana-is-good-for-your-skin-skd- News18 assam\nHome » photogallery » lifestyle »Superfood Banana । দৈনিক ডায়েটত কল ৰাখেনে আপুনি? নিয়মিতভাৱে কল খোৱাৰ উপকাৰিতা কিমান?\nSuperfood Banana । দৈনিক ডায়েটত কল ৰাখেনে আপুনি? নিয়মিতভাৱে কল খোৱাৰ উপকাৰিতা কিমান?\nকলত আয়ৰণ, পটাছিয়াম, মেংগানিজ আৰু মেগনেছিয়ামৰ দৰে বিভিন্ন উপাদান থাকে। কলৰ এই এণ্টিঅক্সিডেণ্টে আপোনাক সুস্থ আৰু সবল কৰি ৰখাত সহায় কৰে।\n। July 19, 2021, 14:40 IST\nকল এক ছুপাৰফুড হিচাপে বিবেচিত হয়। কলৰ পুষ্টিকৰ গুণক লৈ নতুনকৈ কোৱাৰ প্ৰয়োজন নাই। দৈনিক এটাকৈ কল খালে আপোনাৰ শৰীৰ হৈ থাকিব নিৰোগী। দূৰ হ'ব পাৰে শৰীৰৰ নানা সমস্যা। (সংগৃহীত ফটো)\nকেৱল খোৱাৰ ক্ষেত্ৰতে নহয়, কলা ছাল আৰু চুলিৰ বাবেও উপকাৰী কল। সেয়ে বহুতে ফেচপেক আৰু হেয়াৰ মাস্ক হিচাপে কল ব্যৱহাৰ কৰে। নিয়মিত কল খালে আপোনাৰ স্বাস্থ্যৰ সৈতে সেন্দৰ্যও বৃদ্ধি পাব। আচলতে, কলত উচ্চ মানৰ এণ্টিঅক্সিডেণ্ট আৰু বিভিন্ন পুষ্টিকৰ গুণেৰে ভৰপুৰ, যিয়ে আমাৰ ছালক আৰু অধিক সুন্দৰ কৰি তোলাৰ বাবে সহায় কৰে। (সংগৃহীত ফটো)\nকলৰ দাম বেছি নহয়, সহজতে পোৱাও যায়। খোৱাৰ লগে লগে যিমান শক্তি দিয়ে, সেইদৰে এটা কল খালে প্ৰায় ভৰি যায় পেট। (সংগৃহীত ফটো)\nকলত পটাছিয়াম আৰু মেংগানিজ প্ৰচূৰ পৰিমাণে পোৱা যায় যিয়ে আমাৰ ছালক নৰম আৰু স্বাস্থ্যকৰ কৰাৰ বাবে অত্যন্ত প্ৰয়োজনীয় উপাদান। মেংগানিজ মানুহৰ ছালত কোলাজেনৰ পৰিমাণ বৃদ্ধিত সহায় কৰে। কলাজেন হ'ল একপ্ৰকাৰ প্ৰটিন যি ছালৰ কোষৰ পৰা উৎপন্ন হয়। কলাজেনে আমাৰ ছালক নৰম কৰি ৰখাত সহায় কৰে আৰু মুখত বাৰ্ধক্যজনিত চাপ পৰাত বাধা দিয়ে। (সংগৃহীত ফটো)\nকলত থকা পটাছিয়ামে কোষত অক্সিজেন আৰু তেজৰ প্ৰবাহ বজাই ৰখাত সহায় কৰে। তাৰ উপৰি নিয়মিত কল খালে সামগ্ৰিক ৰক্ত প্ৰবাহ বৃদ্ধি পায়। পটাছিয়াম ছালৰ উজ্বলতাৰ বাবেও সহায়ক। (সংগৃহীত ফটো)\nপ্ৰতিদিনে কল খালে মুখৰ উজ্বলতা বাঢ়ে। কলে হজম শক্তি বঢ়ায়। কোষ্ঠকাঠিন্যৰ সমস্যাও দূৰ কৰে। (সংগৃহীত ফটো)\nকলত ভিটামিন চি থাকে যি ছালৰ বাবে অত্যন্ত উপকাৰী। (সংগৃহীত ফটো)\nকলত আয়ৰণ, পটাছিয়াম, মেংগানিজ আৰু মেগনেছিয়ামৰ দৰে বিভিন্ন উপাদান থাকে। কলৰ এই এণ্টিঅক্সিডেণ্টে আপোনাক সুস্থ আৰু সবল কৰি ৰখাত সহায় কৰে। (সংগৃহীত ফটো)
